Luigi Guanella

Luigi Guanella (Fraciscio di Campodolcino, karibu na Como, 19 Desemba 1842 – Como, 24 Oktoba 1915) alikuwa padri wa Kanisa Katoliki kutoka Italia Kaskazini. Alianzisha mashirika ya kitawa ya Mabinti wa Mt. Maria wa Maongozi ya Mungu (1890) na Watumishi wa Upendo huko Como (24 Machi 1908), akishirikiana na rafiki zake David Albertario na Giuseppe Toniolo, halafu Chama cha Mt. Yosefu (1914) kwa msaada wa mwanachama wake wa kwanza, Papa Pius X. Yote hayo yalitokana na huruma yake kubwa kwa maskini ya kila aina, ili kuwatimizia mahitaji yao na kuwaokoa duniani kote . Kaulimbiu ya Watumishi wa Upendo ni: In Omnibus Charitas – Upendo katika mambo yote. Guanella alitangazwa mwenye heri na Papa Paulo VI mwaka 1964, halafu mtakatifu na Papa Benedikto XVI tarehe 23 Oktoba 2011. Sikukuu yake huadhimishwa tarehe ya kifo chake. Tazama pia Watakatifu wa Agano la Kale Orodha ya Watakatifu Wakristo Orodha ya Watakatifu wa Afrika Orodha ya Watakatifu Wafransisko Tanbihi